1 Petro 5 | Beibele Inthaneteng | Phetolelo ya Lefase le Lefsa
5 Ka gona, ka ge ke le mogologotee+ le bao ba lego gare ga lena, ke le hlatse+ ya ditlaišego tša Kriste, e bile ke na le kabelo letagong le le tlago go utollwa, ke kgopela bagolo bao ba lego gare ga lena, ke re:+
2 Dišang+ mohlape wa Modimo+ woo le o hlokometšego, e sego ka go gapeletšwa, eupša e be ka go rata;+ le gona e se be ka go rata leruo la go se botege,+ eupša e be ka go fišega;
3 gape e se be ka go buša+ bao e lego bohwa bja Modimo,+ eupša e be ka go ba mehlala go mohlape.+
4 Ge modiši yo mogolo+ a bonagaditšwe, le tla amogela mphapahlogo wo o sa onalego+ wa letago.+
5 Ka mokgwa o swanago, lena banna ba bafsa, ikokobeletšeng+ banna ba bagolo. Eupša ka moka ga lena ikapešeng boikokobetšo ge le dirišana,+ gobane Modimo o lwa le baikgogomoši, eupša o bontšha baikokobetši botho bja gagwe bjo bogolo.+
6 Ka baka leo, ikokobetšeng tlase ga seatla se matla sa Modimo gore a le godiše nakong e swanetšego;+
7 ge le dutše le lahlela dipelaelo tša lena+ ka moka go yena, gobane o a le hlokomela.+
8 Dulang le hlaphogetšwe, le phakgame.+ Lenaba la lena Diabolo o sepelasepela go swana le tau e rorago, a nyaka yo a kago go mo metša.+
9 Eupša emeletšanang le yena+ le tiile tumelong, le tseba gore ditlaišego tše di swanago di kgotlelelwa ke ba bangwe mokgatlong ka moka wa bana babo lena lefaseng.+
10 Eupša ka morago ga ge le tlaišegile ka lebakanyana,+ Modimo wa botho bjohle bjo bogolo, yo a le bileditšego letagong+ la gagwe le le sa felego boteeng+ le Kriste, o tla fetša go tlwaetšwa ga lena, o tla le tiiša,+ o tla le matlafatša.+
11 Matla+ a e be a gagwe go ya go ile. Amene.
12 Ke le ngwaletše mantšu a sego kae ka Silibano*+ ngwanabo rena yo ke mo tšeago e le yo a botegago, e le gore ke le nee kgothatšo le bohlatse bjo matla bja gore bjo ke botho bjo bogolo bja therešo bja Modimo. Emang le tiile go bjona.+
13 Yo* a lego Babilona,+ mohlaolwa go swana le lena, o a le dumediša, le Mareka+ morwa wa ka o a le dumediša.
14 Dumedišanang ka katlo ya lerato.+
Eka ka moka ga lena bao le lego barutiwa ba Kriste le ka ba le khutšo.+
^ Lešala le la Segerika le šupa go mosadi gomme go molaleng gore le emela phuthego yeo e lego Babilona.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D60%26Chapter%3D5%26wtlocale%3DSE%26srcid=share⊂ject=Bala Beibele Inthaneteng